**„Școala de dezvoltare Moldova 2021: regiune, identitate, brand”**

un proiect **Mișcarea pentru Dezvoltarea Moldovei**

susținut de **Friedrich Naumann Foundation for Freedom**

Pentru al doilea an consecutiv *Mișcarea pentru Dezvoltarea Moldovei* (MDM) organizează Școala de vară a asociației, un program de formare și dezbatere destinat decidenților, specialiștilor și altor actori ai societății civile interesați de dezvoltarea regiunii Moldova, de descentralizare și de reformare a sistemului administrativ din România.

Evenimentul este organizat cu sprijinul *Friedrich Naumann Foundation for Freedom* (FNF), sub titlul **Școala de dezvoltare Moldova 2021: regiune, identitate, brand** și este inclus în programul festivalului *Zilele Nordului*, inițiativă a Asociației Nord, ajuns la a opta ediție.

Școala de vară se va desfășura la Botoșani și la Memorialul Ipotești, județul Botoșani, în zilele de 27 și 28 august 2021. Unele comunicări și discuții vor avea loc inclusiv prin platforma ZOOM. Întregul eveniment va fi transmis live în Facebook pe paginile MDM și a FNF.

\*\*\*

Școala MDM din acest an își propune inițierea unei discuții publice pe tema regionalizării, cu argumente pro și contra, pe tema înființării unor instituții regionale, cu putere reală de decizie, ca soluție pentru eliminarea inegalităților de dezvoltare între regiunile României, cu scopul modernizării statului, prin descentralizare şi reorganizare administrativă.

În prima zi a Școlii, discuțiile vor aprofunda tema *Fundamentelor regiunii: teritoriu, cetățeni, instituții*. Vor avea loc comunicări, urmate de scurte dezbateri, iar, la final, o masă rotundă.

În a doua zi a Școlii, lectorii prezenți vor aduce în atenție subiecte care se referă la *Patrimoniu memorial, identitate și valori ale regiunii Moldova*.

Școala de vară se va încheia cu o discuție-sintetiză a ideilor și soluțiilor celor două zile de dezbateri. Participanți și invitați vor face un tur ghidat prin centrul vechi al Botoșaniului.

\*\*\*

Comunicările prezentate la Școala MDM vor fi publicate, ulterior, sub formă de *white* *book* la dispoziția atât a publicului larg cât și factorului politic-administrativ, cu intenția de a mobiliza idei și soluții în favoarea Moldovei, de a găsi soluții pentru modernizarea statului, prin descentralizare şi regionalizare politică și administrativă.

Vă invităm să participați la lucrările Școlii de vară MDM ediția 2021, la Memorialul Ipotești, Botoșani, și, pentru cine dorește, în online.

Programul și alte informații despre înscrierea le eveniment, organizatori și parteneri se găsesc în [www.miscareamoldova.ro](http://www.miscareamoldova.ro) și <https://www.freiheit.org/romania-and-republic-moldova>.

**P R O G R A M**

**„Școala de dezvoltare Moldova 2021: regiune, identitate, brand”**

**27 august 2021**, Ipotești (BT) **Fundamente ale regiunii: teritoriu, cetățeni, instituții**

Ora **9.30**

Cuvinte în deschidere (AN, MDM, FNF)

Orele **10-12** Alexandru Cohal, moderator

Regiunile și regionalismul în istoria României. Câteva repere de Dorin Dobrincu,

În căutarea configuraţiilor regionale optime (centralități, logică teritorială şi abordări multi-scalare)de George Țurcanaşu

Orele **12-14** Barbu Mateescu, moderator

Regionalism, autonomie, descentralizare: între oportunități și provocări de Sergiu Constantin [ZOOM],

O regionalizare poticnită: cauze și perspective de Dragoș Dragoman

Orele **15-17** George Țurcănașu, moderator

Autonomia locală şi reforma administrativă. Repere constituționale de Marius Balan,

Modele economice în teritoriile aparținând regiunii istorice Moldova. O analiză din perspectivă economică a cauzelor inegalităților în dezvoltarea regională de Mihai Talmaciu

Orele **17.30-19.00** Moldova, încotro?masă rotundă, moderează Dorin Dobrincu

**28 august 2021**, Ipotești (BT) **Patrimoniu memorial, identitate și valori regionale**

Orele **10-11** George Țurcănașu, moderator

E nevoie de o comunitate de comunități ca să crești un brand regional de Adrian Mironescu [ZOOM]

Orele **11.15 - 13.15** Alexandru Cohal, moderator

Există o Moldovă civică? de Ovidiu Voicu,

Schimbare și stabilitate în valorile locuitorilor Moldovei: 2005 vs 2017 de Barbu Mateescu

Orele **14.15 - 16.15** Dorin Dobrincu, moderator

Patrimoniul cultural moldovenesc: de la identități locale la identitatea regională de Ioana Repciuc,

Oleacă despre 'limbă' și 'identitate' în Regiunea Moldova de Alexandru Cohal

Orele **16.30 - 17.00** Concluziile școlii de dezvoltare, moderează Alexandru Cohal

**28 august 2021**, Botoșani **Poveste urbană:** **plimbare în Centrul Vechi al Botoșanilor**

Orele **17.30 - 19.30** Vizită ghidatăde VisitBotoșani